Kurgjärv
Kurgjärv on järv Võru maakonnas Rõuge vallas, Haanjast 2 km lääne pool, Haanja looduspargis. Kurgjärv on 12,3 ha suurune ja kuni 9,1 meetri sügavune järv, mis paikneb Haanja kõrgustikul kõrgete kuplite vahel. Kurgjärv on lähtejärv, mis toitub sademetest ja allikatest. Väljavool toimub Üra oja kaudu Vagula järve. Kalastiku poolest esineb järves ahvenat, haugi, särge, roosärge ja latikat. Kurgjärvest 200 meetrit kagu pool asub Väikjärv.